stanford-oval/wikipedia huggingface dataset:
Sivatherium

| Sivatherium |
| --- | --- |

 Plioseeni - Holoseeni 5–0,008 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Kirahvieläimet Giraffidae
Alaheimo::  †Sivatheriinae
Suku::  †Sivatherium  Falconer & Cautley, 1836
Synonyymit
 Libytherium  S. olduvaiense Hopwood, 1934 
Lajit
 †S. giganteum (tyyppilaji)  †?S. hendeyi  †S. maurusium 
Katso myös
   Sivatherium Wikispeciesissä   Sivatherium Commonsissa 
Infobox OKNimi-testi OK: 
Sivatherium (nimen merkitys: ”Shivan peto”) on sukupuuttoon kuollut kirahvieläinsuku, jonka levinneisyysalue ulottui läpi Afrikan aina Intian niemimaalle. Laji Sivatherium giganteum on suurin tunnettu kirahvieläin, ja mahdollisesti kaikkien aikojen suurin märehtijä. Afroaasialainen laji S. maurusium luokiteltiin aiemmin omaan sukuunsa Libytherium. S. giganteumin jäänteitä on löydetty Himalajan aluskukkuloilta, plioseenilta pleistoseenille. Esihistorialliset ihmisten tekemät kalliomaalaukset Saharan autiomaalta ja Intian keski- ja länsiosista viittavat siihen, että S. maurusium hävisi vasta 8 000 vuotta sitten.
Kuvaus

Sivatherium muistutti nykyistä okapia, mutta oli paljon suurempi ja raskasrakenteisempi. Sen korkeus hartian kohdalta oli 2,2 metriä, ja kokonaiskorkeus kolme metriä. Painoa sillä saattoi olla jopa 400–500 kiloa. Uudet tutkimukset viittaavat jopa 1246 kilogramman painoon. Tämä tekisi Sivatheriumista suurimman koskaan eläneen märehtijän. Tutkimuksen on ajateltu olevan aliarvio, sillä se ei ota huomioon koiraiden suuria sarvia. Tämä pari haarakkaita ”sarvia” sijaitsivat kallon päällä, jonka lisäksi sillä oli kaksi pienempää kolmiomaista sarvea silmien lähellä. Ruumis oli varsin tanakka, ja varsinkin olkapäät olivat lihaksikkaat kannattelemaan eläimen suurta ja painavaa päätä.
Sivatherium giganteumin rekonstruktio.
Soraya

Soraya on naisen etunimi. Se on muun muassa seuraavilla henkilöillä:
Soraya Raquel Lamilla Cuevas, taiteilijanimi Soraya (1969–2006), kolumbialais-yhdysvaltalainen muusikko
Soraya Arnelas, taiteilijanimi Soraya (s. 1982), espanjalainen laulaja
Soraya Esfandiary Bakhtiary (1932–2001), Iranin šaahitar
Soraya Haddad (s. 1984), algerialainen judoka ja olympiavoittaja
Soraya Jiménez (1977–2013), meksikolainen painonnostaja ja olympiavoittaja
Soraya Post (s. 1956), ruotsalainen poliitikko
Soraya Saga, japanilainen graafikko ja videopelien suunnittelija
Soraya eli Soraja Tarzi (1899–1968), Afganistanin kuningatar
Sukunimenä

Nisa Soraya (s. 1957), brittiläissyntyinen suomalainen laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Soraya”, voi hakea sivunnimihaulla, laajalla sivunnimihaulla tai tekstihaulla.
Carmel-by-the-Sea

| Carmel-by-the-Sea |
| --- | --- |
 Mission San Carlos Borromeo de Carmelo.

 Koordinaatit: 36°33′19″N, 121°55′24″W 
Valtio:  Yhdysvallat
Osavaltio:   Kalifornia
Piirikunta:  Monterey
Hallinto:  
 – Pormestari:  Steve Dallas
Pinta-ala:  
 – Kokonaispinta-ala:  2.80 km²
 – Josta vettä:  0.00 km² (0 %)
Korkeus:  68 m
Väkiluku (2020):  3 220
 – Väestötiheys:  1 390.84 as./km²
Aikavyöhyke:  UTC-8 (kesäaika UTC-7)
 
 http://ci.carmel.ca.us/carmel/index.cfm 
Infobox OKVirheellinen NIMI-arvo: 
Carmel-by-the-Sea (usein lyhyemmin Carmel) on kaupunki Montereyn piirikunnassa Kaliforniassa, Yhdysvalloissa. Kaupungin asukasluku oli vuoden 2020 väestönlaskennassa 3 220. Kaupunki on tunnettu taiteilijoiden asuinpaikkana. Luonnostaan tunnettu kaupunki perustettiin vuonna 1902, kaupunkioikeudet myönnettiin vuonna 1916. Näyttelijä-ohjaaja Clint Eastwood toimi kaupungin pormestarina yhden kauden, vuodesta 1986 vuoteen 1988.
Kaupungissa on vuonna 1910 perustettu ensimmäinen Kalliovuorista länteen sijainnut ulkoilmateatteri Forest Theater.
Väestö

Carmelin asukkaista 89,87 prosenttia on valkoisia, 5,09 prosenttia aasialaisia, 6,44 prosenttia aasialaisia ja 0,05 prosenttia afroamerikkalaisia. 7,68 prosenttia asukkaista ei ole Yhdysvaltain kansalaisia. Alueen väestön keski-ikä on 59,6 vuotta.
Kuvia

Carmelin rantaa sumuisena päivänä.
Tyypillistä carmelilaista arkkitehtuuria.
Sunset Center
Aiheesta muualla

Kuvia tai muita tiedostoja aiheesta Carmel-by-the-Sea Wikimedia Commonsissa
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Charles Alexandre de Calonne

Charles Alexandre de Calonne, Élisabeth Vigée Le Brunin maalaama muotokuva vuodelta 1784.
Charles Alexandre de Calonne (20. tammikuuta 1734 Douai – 29. lokakuuta 1802 Pariisi) oli ranskalainen valtiomies, joka toimi Ranskan valtiovarainministerinä vuosina 1783–1787. Hänen yrityksensä ratkoa Ranskan valtiontalouden ongelmia nostatti aatelistossa vastarintaa ja käynnisti siten Ranskan suureen vallankumoukseen johtaneen kehityksen.
Aiheesta muualla

Kuvia tai muita tiedostoja aiheesta Charles Alexandre de Calonne Wikimedia Commonsissa
Calum Worthy

| Calum Worthy |
| --- | --- |

Henkilötiedot
Syntynyt: 28. tammikuuta 1991 (ikä 33) Victoria, Brittiläinen Kolumbia, Kanada
Ammatti:  näyttelijä, käsikirjoittaja, tuottaja
Näyttelijä
Aktiivisena:  2001–
Aiheesta muualla
IMDb 
AllMovie
Calum Worthy (s. 28. tammikuuta 1991 Victoria, Brittiläinen Kolumbia, Kanada) on kanadalainen näyttelijä. Hän tuli tunnetuksi Disney Channelin nuortensarjasta Austin ja Ally, jossa hän esittää Austinin parasta ystävää Deziä. Worthy esittää Deziä myös Disney Channelin sarjoissa Jessie ja Se en ollut minä.
Worthy on voittanut Young Artist -palkinnot rooleistaan National Lampoonin komediaelokuvassa Karmea kiitospäivä ja draamasarjassa Stormworld.
Worthy on vieraillut monissa sarjoissa, kuten ABC Family -kanavan tieteis-draamasarjassa Kyle XY, The CW:n Supernatural ja Smallville, CTV:n poliisidraamassa Tarkka-ampujat, sekä Disneyn Onnea matkaan, Charlie! ja Zeke and Luther.
Palkinnot

| Vuosi | Palkinto | Kategoria | Teos | Lopputulos | Viite |
| --- | --- | --- | --- | --- | --- |
| 2004 | Young Artist -palkinto | Best Performance in a TV Movie, Miniseries or Special – Leading Young Actor | National Lampoon's Thanksgiving Family Reunion | Voitto |  |
| 2006 | Young Artist -palkinto | Best Performance in a Short Film – Young Actor | When Jesse Was Born | Ehdokkuus |  |
| 2008 | Young Artist -palkinto | Best Performance in a TV Series – Recurring Young Actor | Psych | Ehdokkuus |  |
| 2010 | Young Artist -palkinto | Best Performance in a TV Series (Comedy or Drama) – Leading Young Actor | Stormworld | Voitto |  |
| 2010 | Young Artist -palkinto | Best Performance in a TV Series – Guest Starring Young Actor 14 and Over | Tarkka-ampujat | Ehdokkuus |  |
| 2010 | Young Artist -palkinto | Outstanding Young Ensemble Performers in a TV Series | Stormworld | Ehdokkuus |  |
| 2010 | Leo -palkinto | Best Performance in a Youth or Children's Program or Series | Stormworld | Voitto |  |
Aiheesta muualla

Calum Worthy Internet Movie Databasessa. (englanniksi)
Calum Worthy Allmoviessa (englanniksi)
Seututie 927

Tie Liakanjoella Yli-Liakassa lounaaseen päin.
Seututie 927 alkaa Paakkolasta valtatien 4 risteyksestä ja päättyy Ala-Vojakkalaan valtatien 21 risteykseen. Tien pituus on 31 kilometriä. Arpelassa tiestä haarautuu yhdystie 9271. Seututien kautta pääsee Tornioon. Tie on kokonaan päällystetty. Valaistusta on lähinnä kylien kohdalla.
Nopeusrajoitus on 100 km/h mutta taajamien kohdalla 80 km/h ja Arpelan kohdalla 60 km/h
Tie muodostaa yhdessä valtatie 21:n kanssa vaihtoehtoisen reitin seututeille 929 ja 930 Tervolasta Ylitorniolle. Se on 200 metriä lyhyempi mutta toisaalta vilkasliikenteisempi valtatie 21:n osuuden vuoksi.
Aiheesta muualla

Kuvia tai muita tiedostoja aiheesta Seututie 927 Wikimedia Commonsissa
Tornio
Kylät ja kaupunginosat
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Kaupunginosat | Kaupunginosat | Kylät | Kylät | Kylät | Kylät |  |
|  Suensaari  Kiviranta  Särkinärä  Pudas  Palosaari |  Luotomäki  Torppi Pikku-Berliini  Miukki  Kokkokangas |  Arpela  Pirkkiö  Puuluoto  Näätsaari  Kantojärvi |  Karunki  Martimo  Vojakkala  Liakka  Lautamaa |  Korpijärvi  Laivaniemi  Sattajärvi  Varajärvi  Raumo |  Ruottala  Laivajärvi  Kourilehto  Könölä  Kaakamo  Kukkola |  |
Urheilu
| --- | --- |
Liikuntapaikat: Pohjan stadion
Urheiluseurat: Tornion Pyry – Tornion Palloveikot – Tornion Pallo -47 – Tornion IHC - Alatornion Pirkat
Liikenne ja logistiikka
| --- | --- |
Rautatieliikenne: Aapajoen seisake – Alavojakkalan seisake –  Kalkkimaan rata – Karungin rautatieasema – Kolarin rata – Korpikylän rautatieasema – Kukkolan seisake – Oulu–Tornio-rata – Röyttän satamarata – Niemenpään rautatieasema – Tornio–Haaparanta-rata – Tornion rautatieasema – Tornio-Pohjoinen – Ylivojakkalan seisake
Sillat: Raumonjoen rautatiesilta – Tornionjoen rautatiesilta
Tieliikenne: Seututie 921 – Seututie 922 – Seututie 927 – Valtatie 21
Sissiosasto (5. divisioona)

Jatkosodan hiihtopartio etenee ahkioineen.
Suomi-konepistooli, Sissiosaston perusase.
Sissiosaston puolustuskalustoa. Vasemmalta: kasapanos, munakäsikranaatti, varsikäsikranaatti ja polttopullo.
Sissiosaston upseereita ja aliupseereita kesällä 1942.
Sissiosasto/5.D (SissiOs./5.D, peiteluku 2272) oli 20. elokuuta 1941 perustettu Ilvesdivisioonan (5.D) alainen erillisyksikkö, jonka tehtävänä oli partio-, taistelu-, tuhoamis- ja tiedustelutoiminta.
Osaston kokosi  vänrikki Veli Ilmari Laajoki vapaaehtoisista 5. divisioonan (muun muassa JR 22) miehistä. Osaston vahvuus perustamishetkellä oli 52 miestä. Syksyllä 1941 sissiosasto teki useita lyhyitä partiomatkoja Syvärin ympäristössä. Vuoden 1942 alusta lähtien osasto osallistui useille pidemmille kaukopartiomatkoille. Partiomatkoja tehtiin sekä itsenäisesti että yhdessä muiden sissiosastojen kanssa.
Šemenski-Pertjärvi

Huhtikuussa 1942 SissiOs./5.D:stä, SissiOs./17.D:stä ja päämajan Osasto Vehniäisestä koottu Osasto Uimonen valmisteli tuhoamisiskua neuvostojoukkojen huoltokeskuksiin Varbinitšin kylässä ja hyökkäystä Petšenitsyn kylään. Osasto jaettiin 11. huhtikuuta kahteen osastoon, joiden oli tarkoitus yllättää edessä olevat neuvostojoukot. Luutnantti Erkki Armas Uimosen johtama ryhmä tavoitti vihollisen ensin, mutta yhden osaston tuhottuaan se huomasi jääneensä neuvostoryhmittymien väliin. Seuranneessa tulitaistelussa ryhmä menetti seitsemän miestä, joiden joukossa vänrikki Viljo Johannes Arponen sekä osastonjohtaja Uimonen, joka jäi viivyttämään vihollista kahden vapaaehtoisen kanssa. Osasto odotti kohtaavansa joukkueen vahvuisen vihollisosaston, mutta todellisuudessa vihollisen vahvuus alueella oli pataljoona. Osasto Uimosen kohtaamat neuvostojoukot valmistelivat suomalaiset yllättänyttä suurhyökkäystä lähes miehittämättömällä erämaaosuudella suomalaisten 17. ja 11. divisioonien välissä, Šemenskin ja Pertjärven välisellä korpialueella.
Menetettyään kaikki upseerinsa ja partiomatkan keskeydyttyä SissiOs./5.D alistettiin kevyt osasto 19:lle (KevOs 19]]) ja se osallistui rintamataisteluihin Šemenskin-Pertjärven taisteluiden loppuun osana osasto Javanaista. Yhdistetty SissiOs./5.D ja SissiOs./17.D saivat 18. huhtikuuta tehtäväkseen partioida Petrjärven tien suuntaa selvittääkseen motitettujen venäläisjoukkojen määrää. Aamulla 20. huhtikuuta Os. Javanainen hyökkäsi kohti Semenitsjärven ja Käpälälammen välistä kannasta. Osasto kohtasi kuitenkin vihollisen kovan vastustuksen. Kersantti R. Maaniitun johtama SissiOs. /5.D määrättiin kiertämään vihollisen selustaan. Kiertoliike onnistui ja osasto pääsi jatkamaan hyökkäystä. Taisteluissa haavoittui alikersantti Esko Saarinen, joka kaatui myöhemmin kersanttina helmikuussa 1944. Taistelut jatkuivat vielä seuraavaan päivään ja niissä vaikeasti haavoittui sotamies Nils Kaspersson, joka kuoli vammoihinsa 15. toukokuuta 1942 korpraalina.
SissiOs./5D:n alistus KevOs. 19:lle päättyi 25. huhtikuuta 1942. 5. DE:n päiväkäskyssä mainitaan Maaniittu ja Saarinen osallistumisestaan upseeritappioiden koetteleman taisteluryhmän johtajina useisiin vastaiskuihin erinomaisin tuloksin. Lääkintäalikersantit Johannes Puhakka ja P. Korjula sekä korpraali V. Paakkonen saivat erikoismaininnan rohkeina partiomiehinä. Kaikki taisteluihin osallistuneet sissiosaston miehet saivat vapaudenmitalin koettelemuksistaan.
SissiOs./5.D:n kaatuneet

Sissiosasto/5.D:n kaatuneet kuolinpäivän mukaan luetteloituna.
| Sotilasarvo | Nimi | Kuolinpäivä |
| --- | --- | --- |
| ylikersantti | Kärri, Kaarlo Einari | 6. marraskuuta 1941 |
| vänrikki | Arponen, Viljo Johannes | 11. huhtikuuta 1942 |
| oppilas | Karttunen, Pentti Olavi | 11. huhtikuuta 1942 |
| korpraali | Klemetti, Väinö Olavi | 11. huhtikuuta 1942 |
| korpraali | Laine, Elis Vilho | 11. huhtikuuta 1942 |
| kersantti | Onnela, Veikko Ilmari | 11. huhtikuuta 1942 |
| korpraali | Suontausta, Aarne Olavi | 11. huhtikuuta 1942 |
| luutnantti | Uimonen, Erkki Armas | 11. huhtikuuta 1942 |
| korpraali | Kaspersson, Nils Birger | 15. toukokuuta  1942 |
| korpraali | Väihkönen, Urho Uljas | 27. huhtikuuta 1943 |
| kersantti | Saarinen, Esko Olavi | 14. helmikuuta 1944 |
| korpraali | Alander, Sulo Aatos | 25. kesäkuuta 1944 |
| sotamies | Niva, Erkki Iisakki | 25. kesäkuuta 1944 |
| alikersantti | Ahonen, Toivo Johannes | 6. helmikuuta 1945 |
Cambridge

| Cambridge Cambridge |
| --- | --- |
 King’s Collegen kappeli, Cambridge.
 Vaakuna
 Cambridgen sijainti Englannissa ja Cambridgeshiressä.
 fiCambridge 
 52°12′29″N, 0°07′23″E 
Valtio:  Yhdistynyt kuningaskunta
Osa:  Englanti
Hallintoalue:  Itä-Englanti
Kreivikunta:  Cambridgeshire
Hallinnon tyyppi:  Hallintopiiri Kaupunki
Maantiede
Kokonaispinta-ala:  40,7 km²
Väestö
Väkiluku (2018):  125 758
Väestötiheys:  3 090 as./km²
 www.cambridge.gov.uk 
Cambridgen kauppatori. Taustalla yliopiston kirkko, Great St Mary's Church.
Takaranta (The Backs) vasemmalla.
Cambridge (engl. [ˈkeɪmbrɪdʒ]) on noin 126 000 asukkaan vanha yliopistokaupunki ja hallintopiiri Englannissa, noin 80 kilometriä Lontoosta pohjoiseen. Se on ympäröivän Cambridgeshiren kreivikunnan keskus. Lähiseutua kutsutaan nykyisin myös "Piisuoksi" (engl. Silicon Fen; vrt. Piilaakso, Silicon Valley) sen ympärille kehittyneiden korkean teknologian yritysten ja tutkimuslaitosten takia.
Vuonna 2001 Cambridgen 108 864 asukkaasta lähes 22 000 oli opiskelijoita  ja kaupunki tunnetaankin ennen kaikkea siitä, että siellä sijaitsee toinen Englannin kahdesta arvostetuimmasta yliopistosta, Cambridgen yliopisto. Yliopisto on hallitseva koko kaupungin rakenteessa. Keskustassa on lukuisia collegeja sekä yliopiston hallintorakennuksia, joista osa on rakennettu jo keskiajalla. Toinen Cambridgen tunnusmerkki on Camjoki, joka virtaa kaupungin läpi. Etenkin kesäisin se on täynnä turisteja erityisissä tasapohjaisissa punt-veneissä, joita työnnetään eteenpäin pitkällä, niin ikään punt-nimisellä sauvalla. Joen takaranta (engl. The Backs) on myös suosittu turistikohde. Parhaimman kuvan kaupungista yliopistokaupunkina saakin, jos kulkee edestakaisin joen yli eri collegejen läpi. Queens', King's, Clare, Trinity ja St John's Collegeilla on maata joen molemmin puolin. Muita mielenkiintoisia kohteita Cambridgessa ovat esimerkiksi yliopiston museo, Fitzwilliam Museum, King's Collegen kappeli sekä kasvitieteellinen puutarha.
Historia

Alueella on ollut asutusta jo ennen Rooman valtakunnan aikaa. Varhaisin selkeä todiste asutuksesta, kokoelma metsästysvälineitä, on pronssikauden lopulta, vuoden 1000 eaa. paikkeilta.
Alueen kehitys alkoi roomalaisten hyökkäyksestä Britanniaan n. 40 jaa. 'Castle Hill' teki Cambridgesta sopivan paikan sotilastukikohdalle, josta olisi helppo puolustaa Camjokea. Se sijaitsi myös Via Devandan varrella, joka yhdisti Colchesterin ja Lincolnin kaupungit. Roomalaiset ovat saattaneet kutsua paikkaa nimellä Duropons. Alueella voi yhä nähdä roomalaisia teitä ja muureja.
Roomalaisten lähdön jälkeen saksit ottivat alueen haltuunsa. Alueelta on löytynyt heidän hautapaikkojaan. Näinä aikoina Cambridge hyötyi hyvistä kauppayhteyksistään muuten vaikeasti tavoitettavissa olevaan suoalueeseen Cambridgeshiren koillisosassa. 600-lukuun mennessä vierailijat ilmoittivat, että Cambridge oli pahasti rappeutunut. Cambridge mainitaan Anglosaksien kronikassa nimellä Grantebrycge. Tämä on aikaisin viittaus siltaan Cambridgessa.
Viikinkien saapuminen Cambridgeen mainitaan Anglosaksien kronikassa vuonna 875. Danelagen astui kaupungissa voimaan vuonna 878. Viikinkien vilkkaan kaupankäynnin ansiosta Cambridge kasvoi nopeasti. Tänä ajanjaksona kaupungin keskusta siirtyi Caste Hilliltä joen vasemmalle rannalle. Viikinkien ajan jälkeen saksit palasivat valtaan lyhyeksi ajaksi.
Vuonna 1068, kaksi vuotta Englannin valloituksen jälkeen Vilhelm Valloittaja rakennutti linnan Castle Hillille. Normanniaikoina kaupungin nimi oli muuttunut muotoihin Grentabrige ja Cantebrigge, ja jokea kutsuttiin nimellä Granta. Ajan mittaan kaupungin nimi muuttui Cambridgeksi, mutta jokea kutsuttiin silti Grantaksi – nykyäänkin sitä kutsutaan usein sillä nimellä. Nimi Cam otettiin käyttöön vasta myöhemmin.
Historia > Yliopiston synty

Vuonna 1209 Oxfordissa riehuvilta väkijoukoilta pakenevat oppilaat tulivat Cambridgeen ja perustivat sinne yliopiston. Vanhin jäljellä oleva college, Peterhouse, perustettiin vuonna 1284. Yhtä Cambridgen tunnetuimmista rakennuksista, King's Collegen kappelia, alettiin rakentaa vuonna 1446. Projekti saatiin päätökseen vuonna 1515, kun Englannin kuninkaana oli Henrik VIII.
Vaikka Cambridgessa oli yliopisto, sitä ei tunnustettu kaupungiksi ennen vuotta 1951.
Aiheesta muualla

Kuvia tai muita tiedostoja aiheesta Cambridge Wikimedia Commonsissa
Siperiankurjenpolvi

| Siperiankurjenpolvi |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Geraniales
Heimo::  Kurjenpolvikasvit Geraniaceae
Suku::  Kurjenpolvet Geranium
Laji::  sibiricum
Kaksiosainen nimi
 Geranium sibiricum  L. 
Katso myös
   Siperiankurjenpolvi Wikispeciesissä   Siperiankurjenpolvi Commonsissa 
Infobox OKNimi-testi OK: 
Siperiankurjenpolvi (Geranium sibiricum) on monivuotinen kasvilaji kurjenpolvien suvussa. Sitä esiintyy Itä-Euroopassa, Siperiassa.
Siperiankurjenpolvi kasvaa 20:stä 50:een senttimetriä korkeaksi. Sen varsi on rento, veltohko, haarova, särmikäs ja vaaleakarvainen. Aluslehdet ovat viisiliuskaisia ja ylemmät varsilehdet kolmiliuskaisia. Kukat kasavavat tavallisesti yksittäin. Kukkaperä ja verhiö ovat hapsikarvaisia. Terälehdet ovat verholehtien pituisia, kuudesta kahdeksaan millimetriä, matalasti lanttokärkisiä, väriltään vaalean sinipunaisia.
Aiheesta muualla

Kasviatlas: Siperiankurjenpolvi (Geranium sibiricum)
Luontoportti: Siperiankurjenpolvi (Geranium sibiricum)
ITIS: Geranium sibiricum (englanniksi)
United States Department of Agriculture (USDA): Geranium sibiricum (englanniksi)
Flora of China: Geranium sibiricum (englanniksi)
Sodanjumala

Sodanjumala on monien uskontojen jumala, jolla voi olla erilaisia nimiä, kuten roomalaisten sodanjumala Mars tai kreikkalaisten Ares. Monissa uskonnoissa on myös naispuolisia sodanjumalattaria, kuten Bellona, joka on roomalainen sodanjumalatar, tai Enyo, joka on kreikkalainen sodanjumalatar.
Carmen Miranda

| Carmen Miranda |
| --- | --- |
 Carmen Miranda New York Sunday Newsin julkaisemana vuonna 1941.
Henkilötiedot
Koko nimi:  Maria do Carmo Miranda da Cunha
Syntynyt: 9. helmikuuta 1909 Marco de Canaveses, Porton piiri, Portugalin kuningaskunta (nykyinen Portugali)
Kuollut: 5. elokuuta 1955 (46 vuotta) Los Angeles, Kalifornia, Yhdysvallat
Ammatti:  näyttelijä laulaja
Puoliso:  David A. Sebastian (1947–1955)
Näyttelijä
Aktiivisena:  1928–1955
Merkittävät roolit:  Tanssi, senorita That Night in Rio Rosita tanssii ja hymyilee Tutti frutti Copacabana
 Nimikirjoitus
Aiheesta muualla
Viralliset kotisivut
IMDb 
Elonet
Maria do Carmo Miranda da Cunha, joka tunnetaan paremmin nimellä Carmen Miranda (9. helmikuuta 1909 – 5. elokuuta 1955), oli portugalilaissyntyinen brasilialainen laulaja ja näyttelijä. Häntä pidetään viihteen ikonina ja Brasilian kansainvälisenä symbolina.
Miranda nousi suosioon vuonna 1930 ja hän oli 1930-luvun ehkä suosituin brasilialainen laulaja.